লাবণ্য ত্রিপাঠী

লাবণ্য ত্রিপাঠি (জন্ম: ১৫ ডিসেম্বর ১৯৯০) একজন ভারতীয় অভিনেত্রী, মডেল এবং নৃত্যশিল্পী, যিনি মূলত তেলুগু চলচ্চিত্রে অভিনয় করে থাকেন। মডেল হিসাবে কাজ করে এবং ২০০৬ সালে মিস উত্তরাখণ্ড খেতাব অর্জন করার পরে তিনি ২০১২ সালে তেলুগু চলচ্চিত্র আন্দালা রাক্ষসী-তে অভিনয়ের মাধ্যমে চলচ্চিত্র জগতে প্রবেশ করেছিলেন। প্রাথমিক জীবন 
লাবণ্য ত্রিপাঠি ভারতের উত্তরপ্রদেশের অযোধ্যায় জন্মগ্রহণ করেছিলেন এবং বেড়ে উঠেছিলেন উত্তরাখণ্ডের দেরাদুনে। তার বাবা উচ্চ আদালত এবং দেওয়ানী আদালতে কর্মরত একজন আইনজীবী এবং তার মা একজন অবসরপ্রাপ্ত শিক্ষক। তার বড় দুইজন ভাই-বোন রয়েছে। দেরাদুনের মার্শাল স্কুল থেকে বিদ্যালয়ের পাঠ সমাপ্ত করার পরে তিনি মুম্বাই চলে যান, যেখানে তিনি ঋষি দয়ারাম ন্যাশনাল কলেজ থেকে অর্থনীতিতে স্নাতক হন।

তিনি বলেছিলেন যে, "তিনি সর্বদা শোবিজের সাথে যুক্ত থাকতে চান", তবে তার বাবা চাইতেন যে প্রথমে তার পড়াশুনা শেষ হোক। তারপরে তিনি টেলিভিশন অনুষ্ঠানের অংশ হয়েও বিজ্ঞাপনে মডেলিং শুরু করেছিলেন। তিনি ২০০৬ সালে মিস উত্তরাখণ্ডের খেতাব অর্জন করেছিলেন।

তিনি ভরতনাট্যমের একজন প্রশিক্ষিত ধ্রুপদী নৃত্যশিল্পী, যার উদাহরণ তিনি ভালে ভালে মাগাদিভয় ছবিতে প্রদর্শন করেছিলেন।

 বিজ্ঞাপন 
লাবণ্য ত্রিপাঠি তেলেঙ্গানার ট্রাফিক পুলিশ বিভাগের সাথে একটি বিজ্ঞাপনে অভিনয় করেছিলেন, যার জন্য তিনি কোনও পারিশ্রমিক গ্রহণ করেননি। তিনি ফেয়ার অ্যান্ড লাভলি (প্রসাধনী) এবং বিনানী সিমেন্ট সহ বেশ কয়েকটি জনপ্রিয় ব্র্যান্ডের বিজ্ঞাপনে কাজ করেছেন।

 কর্মজীবন 
লাবণ্য ২০১২ সালে তেলুগু চলচ্চিত্র আন্দালা রাক্ষসী এর মাধ্যমে অভিনয়ে আত্মপ্রকাশ করেছিলে, তার একজন বন্ধু তাকে এই চরিত্রটির জন্য অডিশনে অংশ নেওয়ার পরামর্শ দিয়েছিল। তিনি মিধুনার চরিত্রে অভিনয়ের জন্য সমালোচকদের প্রশংসা অর্জন করেছিলেন এবং মা টিভি থেকে বেস্ট ডেবিউটেন্ট অ্যাওয়ার্ড জিতেছিলেন। পরের বছর তিনি ডুসুকেলঠা-তে অভিনয় করেছিলেন যা ব্যবসায়িকভাবে সফল হয়েছিল। ২০১৪ সালে তিনি ব্রাহ্মণ এর মাধ্যমে তামিল চলচ্চিত্রে অভিষেক করেছিলেন, যেখানে তিনি একজন উচ্চাকাঙ্ক্ষী সাংবাদিক গায়ত্রী'র চরিত্রে অভিনয় করেছিলেন। ২০১৫ সালে নানি'র সাথে তিনি তেলুগু চলচ্চিত্র বালে বালে মাগাধীবয়''-এ অভিনয় করেছিলেন।"Lavanya to pair with Nani"  Ap7am, Retrieved 03.02.2015

২০১৯ সালের ২১শে ডিসেম্বর তার বিরুদ্ধে ১২ কোটি রুপী'র কর ফাঁকি দেওয়ার অভিযোগ আনা হয়েছিল।[Rs 12 crore tax evasion in searches on actor Lavanya, 20 others | Hyderabad News - Times of India https://timesofindia.indiatimes.com/city/hyderabad/rs-12-crore-tax-evasion-in-searches-on-actor-lavanya-20-others/articleshow/72911235.cms]

 চলচ্চিত্রের তালিকা 
+ চাবি এখনও মুক্তি না পাওয়া চলচ্চিত্রগুলি বোঝায় 
 বছর  শিরোনাম  ভূমিকা ভাষা মন্তব্য    ২০১২ আন্দালা রাক্ষসী  মিধুনা  তেলুগু  তেলুগু চলচ্চিত্রে অভিষেক ২০১৩ ডুসুকেলঠা  ডা. আলেখ্যা / চিন্নি  ২০১৪ ব্রাহ্মণ  গায়ত্রী  তামিল  তামিল চলচ্চিত্রে অভিষেক মানাম রাধা মোহনের বন্ধু  তেলুগু  ২০১৫ ভালে ভালে মাগাদিভয়  নন্দনা  ২০১৬ সোগগাদে চিনি নায়না  সীতা  লাচ্চিমদেবীকি ও লেক্কুণ্ডি  দেবী / উমা দেবী / অঙ্কল্লামা  শ্রীরাস্তু সুভামস্তু  অনন্যা (অনু)  ২০১৭ মিস্টার  চন্দ্রমুখী  রাধা  রাধা  যুদ্ধাম শরণাম  যুধিকা  বুনাধি ওকাতে জিন্দেগী  মেঘনা (ম্যাগি)  মায়াবন  আধীরাই  তামিল ২০১৮ ইন্টেলিজেন্ট  শ্রেয়া  তেলুগু  আন্তরিক্ষম ৯০০০ কেএমপিএইচ  পার্বতী (পারু)  ২০১৯ অর্জুন সুরভরাম  কাব্য   ২০২১ এ১ এক্সপ্রেস লাবণ্য রাও   চাভু কাবুরু চাল্লাগা মল্লিকা 

 টেলিভিশন 
 বছর  চলচ্চিত্র  ভূমিকা  ভাষা  মন্তব্য  ২০০৬-২০০৯ শশশশ...কই হ্যায়  হিন্দি  টেলিভিশন ধারাবাহিক ২০০৮  গেট গর্জিয়াস  অংশগ্রহণকারী টেলিভিশন অনুষ্ঠান ২০০৯-২০১০ প্যায়ার কা বন্ধন  মিষ্টি দাশ / আরাইনা রায় টেলিভিশন ধারাবাহিক ২০০৭-২০১০ সি.আই.ডি.  সাক্ষী

 তথ্যসূত্র 

 বহিঃসংযোগ 



বিষয়শ্রেণী:১৯৯০-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দেরাদুনের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:অযোধ্যার ব্যক্তি
বিষয়শ্রেণী:উত্তরাখণ্ডের নারী মডেল